La Trobada Inicial d'Alumnat actiu reuneix a Alaquàs més de 150 corresponsals juvenils
02/02/2017

# La Trobada Inicial d'Alumnat actiu reuneix a Alaquàs més de 150 corresponsals juvenils

*   02/02/2017
*   [Educació](/categoria/10/0/educacio)
*   [Imprimir](#)
*   Compartir
*    https://www.alaquas.org/documento.asp?id\_do=15987

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15987%2F0&title=Ajuntament%20d%27Alaqu%C3%A0s.%20Premsa.La%20Trobada%20Inicial%20d%27Alumnat%20actiu%20reuneix%20a%20Alaqu%C3%A0s%20m%C3%A9s%20de%20150%20corresponsals%20juvenils)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15987/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/15987/02022017corresponsals_4_Form_4.png)](https://www.alaquas.org/ficheros/documentos/2017/2/15987/02022017corresponsals_4_Form_10.png "<a href='https://www.alaquas.org/ficheros/documentos/2017/2/15987/02022017corresponsals_4_Form_10.png' target=_blank><i class='fa fa-external-link' aria-hidden='true'></i>.La Trobada Inicial d'Alumnat actiu reuneix a Alaquàs més de 150 corresponsals juvenils</a>")

La jornada, centrada en la prevenció de la violència de gènere en relacions de parella adolescents, va tindre lloc a les instal·lacions del Castell d'Alaquàs el passat dissabte 28 de gener

Alaquàs va ser la seu de la Trobada de Corresponsals Juvenils, Alumnat Actiu 2017 dels pobles que conformen la Xarxa Joves.NET (Alaquàs, Albal, Aldaia, Almussafes, Catarroja, Godella, La Pobla de Farnals, Manises, Mislata, Moncada, Paterna, Picanya, Picassent, Quart de Poblet, Rocafort, Sagunt, Sedaví, Silla, Torrent i Xirivella). L’activitat organitzada pel Departament de Joventut de l’Ajuntament d’Alaquàs i la Xarxa JOVES.net, va comptar amb la col·laboració de la Casa Joventut Sauqala, el Grup Origami Teatre, el Departament de la Dona de l’Ajuntament d’Alaquàs i el grup Entre Iguals de l’Institut Doctor Faustí Barberà, també va rebre el suport i la presència de l’Alcaldessa d’Alaquàs, Elvira García Campos, i el Regidor de Joventut, Óscar García Merenciano.

La primera edil va ser l’encarregada d’inaugurar l’acte junt amb el regidor de Joventut i les tècniques del Departament de la Dona. L’Alcaldessa d’Alaquàs va reconèixer el compromís dels joves presents amb la societat i va donar les gràcies perquè l’acte tingués lloc al Castell d’Alaquàs com a símbol de democràcia i progrés respecte segles passats.

D’altra banda, el regidor de joventut va donar la benvinguda amb emoció a tots els participants. ‘Compartir’ va ser la paraula elegida per Óscar Garcia per resumir els joves la jornada: “compartir saber i compartir experiències”. Des de el Departament de la Dona es va recordar breument les campanyes de sensibilització que es realitzen a Alaquàs per combatre la violència de gènere com la del pròxim 14 de febrer, One Billion Rising; la Setmana de la Dona així com el Dia Internacional contra la Violència de Gènere. També es va agrair a l’alumnat de l’IES Doctor Faustí Barberà la seua participació activa des de fa dos anys amb el programa Entre iguals que enguany ha estat presentat com a Projecte Europeu.

El Castell d’Alaquàs va ser l’escenari principal de la jornada on més de 150 joves corresponsals de les localitats de Sagunt, Mislata, Xirivella, Alaquàs, Silla, Picassent, Paterna i Quart de Poblet participaren activament. L’objectiu final d’esta reunió era fomentar que els joves que realitzen activitats similars d’informació i dinamització als seus municipis tinguen l’oportunitat de compartir inquietuds i experiències amb la resta de companys.

Enguany, el tema central de la trobada va girar en torn la prevenció de la violència de gènere a les relacions de parella adolescents. Aquest tema central forma part d’una de les línees d’acció de la Generalitat Jove IVAJ, prenent forma a les Campanyes o activitats didàctiques com **#Noemtoqueselwhatsapp** o **#NoDónaIgual**. Per treballar la qüestió, es van escenificar, a través de jocs i teatres, situacions quotidianes on s’integra el masclisme, un masclisme que moltes vegades es difícil de detectar en una societat on estan normalitzats aquests comportaments.

La jornada va finalitzar amb les conclusions de tots els tallers com la gelosia, la possessió, els micro masclismes, els rols familiars, els tipus de parella, entre altres. També es va realitzar un _mannequin challenge_ on van intervindre tots els assistents i que va estar coordinat per la Casa de Joventut Sauqala. Una trobada participativa que va posar de manifest l’interès per la societat dels joves de la Mancomunitat.